CELEX: 32011D0545
Language: lv
Date: 2011-09-16 00:00:00
Title: 2011/545/ES: Komisijas Īstenošanas lēmums ( 2011. gada 16. septembris ) par Padomes Direktīvā 2008/118/EK noteikto kontroles un aprites noteikumu attiecināšanu uz tiem produktiem, kuri atbilst KN kodam  3811 , saskaņā ar Padomes Direktīvas 2003/96/EK 20. panta 2. punktu (izziņots ar dokumenta numuru C(2011) 6423)

17.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 241/33
            
         KOMISIJAS ĪSTENOŠANAS LĒMUMS
   (2011. gada 16. septembris)
   par Padomes Direktīvā 2008/118/EK noteikto kontroles un aprites noteikumu attiecināšanu uz tiem produktiem, kuri atbilst KN kodam 3811, saskaņā ar Padomes Direktīvas 2003/96/EK 20. panta 2. punktu
   (izziņots ar dokumenta numuru C(2011) 6423)
   (2011/545/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 27. oktobra Direktīvu 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai (1), un jo īpaši tās 20. panta 2. punktu,
   tā kā:
   
               (1)
            
            
               Nīderlandes iestādes saskaņā ar Direktīvas 2003/96/EK 20. panta 2. punktu paziņojušas Komisijai, ka saskaņā ar Padomes 2008. gada 16. decembra Direktīvu 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (2), kontroles un aprites noteikumu nepiemērošana attiecībā uz piedevām, kuras atbilst KN kodam 3811 kombinētajā nomenklatūrā, kas grozīta ar Komisijas 2001. gada 6. augusta Regulu (EK) Nr. 2031/2001, ar ko groza Padomes Regulas (EEK) Nr. 2658/87 par tarifu un statistikas nomenklatūru un kopēju muitas tarifu I pielikumu (3), un kuras tiek apliktas ar nodokļiem saskaņā ar Direktīvu 2003/96/EK, var radīt izvairīšanos no nodokļu maksāšanas, to apiešanu vai ļaunprātīgu izmantošanu. Tāpēc Nīderlandes iestādes prasa attiecināt uz KN kodu 3811 Direktīvā 2008/118/EK noteiktos kontroles un aprites noteikumus.
            
         
               (2)
            
            
               Komisija ir nosūtījusi šo Nīderlandes iestāžu prasību citām dalībvalstīm.
            
         
               (3)
            
            
               Ņemot vērā izvairīšanās no nodokļu maksāšanas, to apiešanas vai ļaunprātīgas izmantošanas risku, uz produktiem, kuri atbilst KN kodam 3811, jāattiecina Direktīvā 2008/118/EK noteiktie kontroles un aprites noteikumi.
            
         
               (4)
            
            
               Šajā lēmumā noteiktie pasākumi ir saskaņā ar Akcīzes nodokļa komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Direktīvas 2003/96/EK 20. panta 2. punktu uz produktiem, kas atbilst KN kodam 3811, attiecas Direktīvā 2008/118/EK noteiktie kontroles un aprites noteikumi.
   2. pants
   Šo lēmumu piemēro no 2012. gada 1. jūlija.
   3. pants
   Šis lēmums ir adresēts dalībvalstīm.
   
      Briselē, 2011. gada 16. septembrī
      
         
            Komisijas vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 283, 31.10.2003, 51. lpp.
   
      (2)  OV L 9, 14.1.2009., 12. lpp.
   
      (3)  OV L 279, 23.10.2001., 1. lpp.